paragraph_text: Red svetoga Ivana ili Prečasni red vitezova Ivanovaca od Jeruzalema (engleski:  Most Venerable Order of the Hospital of Saint John of Jerusalem; francuski:  l'ordre très vénérable de l'Hôpital de Saint-Jean de Jérusalem) je britansko državno odlikovanje koje je 1888. utemeljila kraljica Viktorija. Viktorija je red osnovala pod utjecajem Ivanovaca, katoličkog viteškoga reda za njegu bolesnih, koji su u Veliku Britaniju došli 1830-ih iz Francuske. Njegovali s bolesne, vodili i otvarali bolnice te pružali zdravstvenu skrb najpotrebnijima pod kraljičinom zaštitom.